C.S.I.: Kriminálka New York

C.S.I.: Kriminálka New York (orig. C.S.I.: NY) je americký televízny kriminálny seriál. Je to druhý spin-off seriálu C.S.I.: Kriminálka Las Vegas a zároveň prvý spin-off seriálu C.S.I.: Kriminálka Miami.

C.S.I.: Kriminálka New York bola produkovaná v spolupráci s kanadskou mediálnou spoločnosťou Alliance Atlantis.

Epizóda „NonStop“ 2. série seriálu C.S.I.: Kriminálka Miami bola zároveň spin-off epizódou k C.S.I.: Kriminálka New York. NY mal prvú samostatnú epizódu 22.9.2004 s počtom divákom 13,6 milióna. Divácky najúspešnejšia bola 2. séria s 14,2 miliónmi divákov.

10. mája CBS oznámila, že seriál nebude mať desiatu sériu.http://www.hollywoodreporter.com/live-feed/cbs-cancels-csi-ny-vegas-520885 Na Slovensku ju vysiela TV JOJ a JOJ +, ktorá uvedla poslednú, 9. sériu v premiére od 13.2.2014.

 Produkcia 
 Filmovanie 
Seriál sa nakrúca hlavne v Spojených Štátoch. Hoci exteriéry sa filmujú v New York City, väčšia časť je kvôli lacnejšej produkcii a štúdiovým nákladom nakrútená v Los Angeles. 

 Hudba 
Úvodná pieseň, podobne ako pri sesterských seriáloch, je od skupiny The Who. V prípade tohto seriálu ide o pieseň „Baba O'Riley“, ktorej slová zložil Pete Townsend a naspieval Roger Daltrey na ich album Who’s Next z roku 1971. Tvorca seriálu, Anthony E. Zuiker pôvodne chcel pre seriál úvodnú pieseň „Behind Blue Eyes“ od tejto istej skupiny, ale prezident CBS ju zamietol v prospech piesne „Baba O'Riley“.

 Štáb 
Tvorcovia: Anthony E. Zuiker, Carol Mendelsohn a Ann Donahue.

Výkonní producenti: Jerry Bruckheimer, Anthony E. Zuiker, Carol Mendelsohn, Ann Donahue a Jonathan Littman.

 Zápletka a štýl 
Podobne, ako originálna C.S.I.: Kriminálka Las Vegas a C.S.I.: Kriminálka Miami zobrazuje spôsob práce tímu forenzných detektívov, vedcov, ktorí slúžia v newyorskom policajnom zbore (New York Police Department – NYPD). Tím kriminalistov vyšetruje záhadné a neobyčajné úmrtia, aby zistili, kto koho zabil a prečo. Taktiež riešia iné vážne zločiny, napríklad znásilnenia. 

Oproti zvyšným dvom „C.S.I.“ seriálom je seriál C.S.I.: Kriminálka New York oveľa krvavejší. Prvá séria bola nakrúcaná so silne modrým osvetlením. Na začiatku druhej série sa od modrého svetla upustilo na príkaz prezidenta CBS, Lesa Moonvesa, ktorý chcel, aby seriál bol „menej chladný“.

 Hlavné postavy 
 Postava  Herec  V slovenskom znení  Pozícia  Výskyt Mac Taylor  Gary Sinise  Peter Rúfus hlavný vyšetrovateľ  1-9 Stela Bonasserová  Melina Kanakaredes  Andrea Karnasová  vyšetrovateľka  1-6 Danny Messer  Carmine Giovinazzo  Juraj Kemka  vyšetrovateľ  1-9 Lindsay Monroevá Anna BelknapJudita Bilá  vyšetrovateľka 2-9 Dr. Sheldon Hawkes  Hill Harper  Martin Kaprálik  súdny lekár, neskôr vyšetrovateľ  1-9 Dr. Sid Hammerback  Robert Joy  Miroslav Trnavský súdny lekár  3-9 Adam Ross  AJ Buckley  Rastislav Sokol (1. – 7. séria) / Martin Zatovič (8. – 9. séria)  laboratórny technik 4-9 Don Flack  Eddie Cahill  Emanuel Hason (1. – 7. séria) / Stanislav Král (8. – 9. séria)  detektív  1-9 Aiden Burnová  Vanessa Ferlito  Táňa Pauhofová  vyšetrovateľka  1-3Jo DanvilleováSela WardLenka Košickávyšetrovateľka7-9

 Série 
Pozri Zoznam častí seriálu C.S.I.: Kriminálka New York
 Séria Časti Pôvodne vysielané Premiéra série Finále série 1 23 22. september 2004 18. máj 2005 2 24 28. september 2005 17. máj 2006 3 24 20. september 2006 16. máj 2007 4 21 26. september 2007 21. máj 2008 5 25 24. september 2008 14. máj 2009 6 23 23. september 2009 26. máj 2010 7 22 24. september 2010 13. máj 2011 8 18 23. september 2011 11. máj 2012 9 17 28. september 2012 22. február 2013

 Referencie 

Kategória:Seriály C.S.I.
Kategória:Kriminálne televízne seriály USA
Kategória:Televízne seriály z roku 2004
Kategória:Televízne seriály CBS